Natalie Hamzehpour er einn færasti förðunarfræðingur á landinu og fagurkeri mikill . Natalie starfar sem þjálfari og almannatengill á snyrtivörusviði Nathan & Olsen ásamt því að kenna förðun við Make up Studio Hörpu Kára . Það var tilvalið að fá Natalie til að deila með okkur sínum óskalista þar sem finna má fallega hluti fyrir heimilið og að sjálfsögðu nokkrar snyrtivörur ♡ Lýstu þér í 5 orðum … dugleg , hávær , skemmtileg , örlát , ákveðin . Stíllinn þinn er … heimilið er bjart , litríkt og mjög blandað af allskonar skemmtilegum hlutum . Fatastílinn minn er mjög svartur . Í förðun er ég smá óhefbundin , einfalt en grafískt . Uppáhalds förðunarvara … það er svo erfitt að velja af því það er bara stanslaust eitthvað nýtt í miklu uppáhaldi . En þessa dagana er það Glow 2 go kinnalita og bronzer stiftið frá Clarins . Ég elska svona fjölbreyttar vörur en ég nota hann á augu , varir , kinnar og stundum bringu og lappir líka . Besta trixið til að farða sig á 5 mínútum fyrir partý … Léttur farði , sólarpúður á kinnar og augu , bretta augnhárin og maskara vel , nóg af kinnalit og litsterkur , bjartur varalitur . Það sem verður keypt næst fyrir heimilið … mig vantar fallegt veggljós í eldhúsið . Er að spá í BAZAR sem fæst hjá Rafkaup .